49. schôdza NR SR - 13.deň - B. popoludní
Dátum: 2026-05-04
Poslanec: Šuca, Peter 
Druh vystúpenia: Vystúpenie

Ďakujem pekne za slovo, pán predsedajúci. Takže uverejňujem správu ITP za prvý polrok 25. Vážený pán predsedajúci, vážené panie poslankyne, páni poslanci, páni kolegovia, osobitný kontrolný výbor Národnej rady Slovenskej republiky na kontrolu činnosti SIS predkladá podľa § 9 zákona Národnej rady Slovenskej republiky č. 166 z roku 2003 Z. z. o ochrane súkromia pred neoprávneným použitím ITP a o zmene a doplnení niektorých zákonov, zákon o ochrane pred odpočúvaním, správu výboru o stave použitia ITP za prvý polrok 2025, tlač 1021. Súhlasíš § 9? Zákon o ochrane pred odpočúvaním, výbor požiadal Slovenskú informačnú službu v mesiaci júl 25 o zaslanie správy o použití ITP za prvý polrok 25. Správu o používaní, správu o použití ITP za prvý polrok 2025 predložila Slovenská informačná služba vo verzii neobsahujúcej utajované skutočnosti. Údaje o použití ITP neobsahujúce utajované skutočnosti, tak ako ich predložila, sú uvedené v predloženej správe. Osobitný kontrolný výbor Národnej rady Slovenskej republiky na kontrolu činnosti SIS uvedenú správu preveroval na 20. schôdzi výboru dňa 17. novembra 25 a prijal k nemu uznesenie č. 64, ktorým vzal predmetnú správu na vedomie a rovnaký postup odporučili Národnej rade Slovenskej republiky. V danom uznesení mi výbor zároveň uložil, aby som predložil správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky, vychádzajúc z oprávnení, ktoré pre mňa ako spravodajcu vyplývajú z rokovacieho poriadku NR SR. Predkladám v Národnej rade Slovenskej republiky návrh uznesenia, ktorý je súčasťou správy. Teraz by som preniesol teda správu ITP pre 025. Osobitný kontrolný výbor Národnej rady Slovenskej republiky na kontrolu SIS predkladá podľa § 9 zákona Národnej rady Slovenskej republiky 166/2003 Z. z. o ochrane súkromia pred neoprávneným použitím ITP a o zmene a dopĺňaní niektorých zákonov, zákon o ochrane pred odpočúvaním, správu výboru o stave použitia ITP s rok 2025, tlač 1295. V súlade s § 9 zákona o ochrane pred odpočúvaním výbor požiadal SIS v mesiaci január 26 o zaslanie správy o použití ITP za rok 25. Správu o použití ITP za rok 25 predložila SIS vo verzii neobsahujúcej utajované skutočnosti. Údaje o použití ITP, neobsahujúce utajované skutočnosti, tak ako ich predložila SIS, sú uvedené v predloženej správe. Osobitný kontrolný výbor Národnej rady Slovenskej republiky na kontrolu činnosti Slovenskej informačnej služby uvedenú správu prerokoval na svojej 26. schôdzi výboru dňa 28. januára 26 a prijal k nej uznesenie č. 74, ktorým vzal predmetnú správu na vedomie. Rovnaký postup odporučili Národnej rade Slovenskej republiky. V danom uznesení výbor zároveň uložil, aby som predložil správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky, vychádzajúc z oprávnení, ktoré pre mňa ako spravodajcu vyplývajú z rokovacieho poriadku Národnej rady Slovenskej republiky. Predkladám Národnej rade Slovenskej republiky návrh uznesenia, ktorý je súčasťou správy. Prosím, pán predsedajúci, aby ste otvorili rozpravu k predmetným bodom rokovania. Ďakujem pekne. Pán navrhovateľ, budete tiež súčasne.